बिहार के पूर्व स्वास्थ्य मंत्री तेज प्रताप पिछले सप्ताह अपने पिता लालू यादव से जेल में मिलने के बाद से घर वापस नहीं आए हैं. वह अपनी पत्नी ऐश्वर्या को तलाक देने के अपने फैसले के बारे में बात करने के लिए पिता के पास गए थे. तेज प्रताप की शादी छह महीने पहले राजद नेता और पूर्व मंत्री चंद्रिका राय की पुत्री और बिहार के पूर्व मुख्यमंत्री दरोगा राय की पौत्री ऐश्वर्या के साथ 12 मई को पटना में हुई थी. तेज प्रताप ने मानसिक क्रूरता का हवाला देते हुए दो नवंबर को पटना की सिविल कोर्ट में तलाक की याचिका दायर की थी.